cyanic-selkie/wikianc huggingface dataset:
Տնտեսական անվտանգություն
Տնտեսական անվտանգության ցուցանիշների շեմային մեծությունները
5.Իրական ՀՆԱ-ի աճի տեմպերի բնականոն մեծություն է տարեկան 2,7-4 %-ը։ Տնտեսության արմատական բարեփոխումների ժամանակաշրջանում թույալտրելի են բացասական նշանով ցուցանիշները կամ տարեկան 0,5-1,5 %-ը, սակայն այն չպետք է պահպանվի 2-3 տարուց ավելի։ Նման տեմպերի դեպքում անթույլատրելի է ՀՆԱ ծավալների 50 %-ից ավելի իջեցումը։
6.Ապրանքների գնային զանգվածի և դրամով ապահովվածության հարաբերակցությունը։ Փորձը ցույց է տալիս, որ այս բնագավառում նրանց շեմային մեծությունն է 1:1,3 հարաբերակցությունը։ Այս շեմային ցուցանիշից շեղվելը կբերի ձեռնարկությունների դրամական միջոցների անբավարարվածության և, դառնալով անվճարունակ, նրանք կկրճատեն արտադրության ծավալները՝ բարձրացնելով ապրանքների գները, ինչն իր հերթին կավելացնի ինֆլյացիայի տեմպերը և կհանգեցնի պահանջարկի նվազմանը։
Ծանոթագրություններ
Կատեգորիա:Տնտեսագիտական տերմիններ Կատեգորիա:Անվտանգություն
Մոսբախ (Վերին Պֆալց)
Մոսբախ (Moosbach), կոմունա Գերմանիայում, Բավարիա երկրամասում։ Ենթարկվում է Վերին Պֆալց վարչական շրջանին։ Մտնում է Վալդնաբի Նոյշթաթ շրջանի մեջ։ Բնակչությունը կազմում է 2487 մարդ 2010 թվականի դեկտեմբերի 31-ի տվյալներով ։ Զբաղեցնում է 63,74 կմ2 տարածք։ Պաշտոնական կոդ՝ 09 3 74 137։
Գյուղրվանց
Գյուղրվանց, գետակ Որոտանի ավազանում, նրա աջակողմյան վտակներից մեկը, որ հոսում է համանուն գյուղով ։
Բաշկալայի լեռնանցք
Բաշկալայի լեռնանցք, լեռնանցք Հայկական լեռնաշխարհում, Սարիղամիշից 27-28 կմ հարավ-արևմուտքում, թուրք-ռուսական նախկին սահմանի մոտ, ռուսական մասում, Արաքսի աջ կողմում ։
Ծանոթագրություններ
Կատեգորիա:Հայկական լեռնաշխարհի լեռնանցքներ Կատեգորիա:Լեռնանցքներ այբբենական կարգով Կատեգորիա:Թուրքիայի լեռնանցքներ
Գյուղրվանց
Ծանոթագրություններ
Կատեգորիա:Հայկական լեռնաշխարհի գետեր Կատեգորիա:Որոտան գետի կամուրջներ
Պոր (Էն)
Պոր (Port) կոմունա Ֆրանսիայում, մտնում է Ռոն Ալպեր շրջանի կազմի մեջ։ Մտնում է Նանտուա կանտոնի կազմի մեջ։ Կոմունայի օկրուգը Բուրկ ան Բրեսն է։
Կոմունայի կոդը՝ 01307։
Աշխարհագրություն
Կոմունան Փարիզ քաղաքից գտնվում է 390 կմ հարավ-արևելք, դեպի հյուսիս-արևելք՝ Լիոն քաղաք, 75 կմ է և 27 կմ արևելք Բուրկ ան Բրեսից ։
Օրենբուրգի շրջան
Օրենբուրգի շրջան (Оренбургский район), մունիցիպալ շրջան Ռուսաստանի Դաշնության Օրենբուրգի մարզում։
Պոր (Էն)
Կլիմա
Կլիման ցամաքային է ՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։
Բնակչություն
Կոմունայի բնակչությունը 2010 թվականին կազմել է 847 մարդ։
Օրենբուրգի շրջան
Ստեղծվել է 1938 թվականին։ Վարչական կենտրոնը՝ Օրենբուրգ ։
Պոր (Էն)
Տնտեսություն
2010 թվականին աշխատունակ տարիքի (15-64 տարեկան) ունեցող 573 մարդկանցից 440-ը տնտեսապես ակտիվ են եղել, 133-ը՝ պասիվ (ակտիվության ցուցանիշը` 76,8% է, 1999 թվականին՝ 79,7%)։ 440 ակտիվ բնակիչներից աշխատել են 388-ը (213 տղամարդ, 175 կին), գործազուրկ է եղել 52 մարդ (25 տղամարդ և 27 կին)։ 133 պասիվներից 38 հոգի եղել են աշակերտ կամ ուսանող, 50-ը՝ թոշակառու, 45 մարդ պասիվ են եղել այլ պատճառներով ։
Օրենբուրգի շրջան
Աշխարհագրություն
Շրջանի տարածքի մակերեսը կազմում է 5500 կմ²։
Պոր (Էն)
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Օրենբուրգի շրջան
Բնակչություն
2010 թվականի մարդահամարի արդյունքներով շրջանում բնակվում էր 77382 մարդ։ Բնակչության խտությունը կազմում էր 14,07 մարդ/կմ²։
Արտաքին հղումներ
Կատեգորիա:Օրենբուրգի մարզ Կատեգորիա:Ռուսաստանի շրջաններ ըստ դաշնային սուբյեկտների
Տաու (մասնիկ)
Տաու (τ), տաու լեպտոն, տաու մասնիկ կամ տաոն, տարրական մասնիկ, նման է էլեկտրոնին բացասական էլեկտրական լիցքով և 1⁄2 սպինով։ Էլեկտրոնի, մյուոնի և երեք նեյտրինոների հետ դասվում է լեպտոնների շարքին։ Ինչպես բոլոր տարրական մասնիկները, տաուն նույնպես ունի համապատասխան հակամասնիկը՝ հակառակ լիցքով, բայց նույն զանգվածով և սպինով։ Տաուի հակամասնիկը կոչվում է «հակատաու» (երբեմն՝ «դրական տաու»)։ Տաու մասնիկները նշանակվում են τ+ և τ-։
Տաու լեպտոնների կյանքի տևողությունը 2.9×10−13 վ է, զանգվածը՝ 1776.82 ԳէՎ/c2 (մյուոնի զանգվածը 105.7 ՄէՎ/c2 է, էլեկտրոնինը՝ 0.511 ՄէՎ/c2)։ Քանի որ տաուի փոխազդեցությունները շատ նման են էլեկտրոնների փոխազդեցություններին, այն կարելի է համարել էլեկտրոնի ծանր տեսակը։ Մեծ զանգվածի պատճառով տաու մասնիկը էլեկտրոնի նման հաճախ չի ենթարկվում արգելակման ճառագայթման, այդ պատճառով այն ունակ է մեծ ներթափանցման՝ համեմատած էլեկտրոնների հետ։ Սակայն կյանքի կարճ տևողության պատճառով տաուի թափանցելիության ունակությունը ի հայտ է գալիս միայն գերբարձր՝ ՊէՎ-ից (պետաէլեկտրոնվոլտ, 1015 էՎ) բարձր էներգիաների դեպքում ։
Ինչպես մյուս լիցքավորված լեպտոնները, տաուն ունի իրեն զուգակցված նեյտրինո՝ տաու-նեյտրինո։
Պատմություն
Տաու մասնիկը հայտնաբերել է Մարտին Լուիս Պերլը 1974-1977 թթ․ անցկացված մի շարք փորձերի արդյունքում, Ստանֆորդի գծային արագացուցչային կենտրոնի և Բերկլիի ազգային լաբորատորիայի խմբի հետ ։ Տրոհման հաջորդական մեխանիզմը հետևյալն է՝
Մասնիկն իր անունը և τ նշանակումը ստացել է հունարեն τρίτον (տրիտոն՝ երրորդ բառից), քանի որ հայտնաբերված երրորդ լիցքավորված լեպտոնն էր ։
Մարտին Պերլը 1995 Ֆիզիկայի Նոբելյան մրցանակ ստացավ Ֆրեդերիկ Ռայնեսի հետ միասին։ Վերջինից մրցանակը շնորհվեց նեյտրինոյի բացահայտման համար։
Տաու տրոհում
Ընդհանրապես տաու լեպտոնը հադրոնային ճանապարհով տրոհվում է մոտ 64.79% դեպքում։
Քանի որ թույլ տրոհումների ժամանակ տաոնային լեպտոնային թիվը պահպանվում է, երբ տաու մասնիկը տրոհվում է մյուոնի կամ էլեկտրոնի, տաու նեյտրինո է առաջանում
Սովորական մաքուր լեպտոնային տաու տրոհումների ճյուղային հարաբերակցությունը հետևյալն է Այս թվերի մոտիկությունը պայմանավորված է լեպտոնային ունիվերսալությամբ։
Էկզոտիկ ատոմներ
Կանխատեսվում է, որ տաու լեպտոնը կազմում է էկզոտիկ ատոմներ, ինչպես մյուս լիցքավորված ներատոմային մասնիկները։ Դրանցից մեկը կոչվում է տաուոնիում՝ մյուոնիումի համանմանությամբ, կազմված է հակատաոնից և էլեկտրոնից, τ+e-
Այդպիսի ատոմ է նաև օնիումը՝ τ+τ- որը կոչվում է իսկական տաոնիում և որը դժվար է հայտնաբերել։ Նրա հայտնաբերումը կարևոր է քվանտային էլեկտրադինամիկայի համար ։
Արտաքին հղումներ
Կատեգորիա:Լեպտոններ Կատեգորիա:Ստանդարտ մոդել
Էդինբուրգի համալսարան
Էդինբուրգի համալսարան (University of Edinburgh), պետական համալսարան Շոտլանդիայի մայրաքաղաք Էդինբուրգում։ Համարվում է աշխարհի ամենահեղինակավոր համալսարաններից մեկը։ Մտնում է ՅՈՒՆԵՍԿՕ-ի Համաշխարհային ժառանգության օբյեկտների ցանկում։ Մեծ Բրիտանիայում թվով վեցերորդ ամենահին համալսարանն է։ Հիմնադրվել է 1583 թվականին ։ Համալսարանը, համաձայն QS (Quacquarelli Symonds)-ի վարկանշային աղյուսակում զբաղեցնում է 17-րդ հորիզոնականը, իսկ ուսուցման այնպիսի ուղղություններ, ինչպիսիք են արվեստը և հումանիտար գիտություններ, Times Higher Education 2012-2013-ի վարկանշային աղյուսակում զբաղեցնում է 11-րդ հորիզոնականը։ Այն Բրիտանիայում Օքսֆորդի և Քեմբրիջի համալսարանից հետո ամենավարկանշային համալսարանն է։
Քաղաքի հիմնադրման մեջ համալսարանն ունի խորը արմատներ՝ համալսարանին պատկանող Հին քաղաքի բազմաթիվ շենքերով ։ Մտնում է Մեծ Բրիտանիայի հեղինակավոր հետազոտական համալսարաննի «Ռասսել» և «Եվրոպական հետազոտական համալսարաններ լիգա» համալսարանական միավորումների մեջ։
Համալսարանը բաղկացած է երեք քոլեջներից, այդ թվում 20 դպրոցներից։ Ամեն տարի Էդինբուրգի համալսարան են դիմում աշխարհի շուրջ 50,000 դիմորդ, որը Բրիտանիայում համալսարանին դարձնում է 4-րդ ամենապահանջված համալսարանը ։ Շոտլանդիայում Սուրբ Էնդրյուսի համալսարանից հետո Էդինբուրգի համալսարանում սովորելը ամենադժվարն է, իսկ ամբողջ Բրիտանիայում՝ 9-րդ ամենադժվար համալսարանը ։
Պատմություն
1707 թվականին հիմնադրվել է իրավաբանական ֆակուլտետը, 1708 թվականին՝ արվեստի, իսկ 1726 թվականին՝ բժշկական ֆակուլտետը։
2002 թվականին համալսարանի ֆակուլտետների վերակառուցման ժամանակ, որոնք ինն էին, արդեն վերանորոգվել էին երեք քոլեջներ, ինչպես նաև դպրոցի 22 ամբիոն։
2011 թվականին տեղի է ունեցել արվեստի քոլեջի և Էդինբուրգի համալսարանի միացումը։
Հղումներ
Կատեգորիա:Համալսարաններ այբբենական կարգով Կատեգորիա:Մեծ Բրիտանիայի համալսարաններ Կատեգորիա:Շոտլանդիայի համալսարաններ
Ադրբեջանի կլիմա
Կլիման Ադրբեջանում շատ բազմազան է։ Այստեղ կլիմայական պայմանները տարածքի փոփոխության հետ բարեխառնից կարող են վերածվել մինչև մերձարևադարձային։ Ադրբեջանի կլիմայի վրա հիմնականում ազդել է աշխարհագրական դիրքը, ռելիեֆը և մեծ է նաև Կասպից ծովի ազդեցությունը։ Երկրի ներսում կլիման փոփոխվում է, սակայն հիմնականում կլիման լինում է մերձարևադարձային չոր և խոնավ։ Այդպիսի կլիման բնորոշ է հատկապես լեռնային շրջաններին։
Քանի որ Ադրբեջանի կլիմայի ձևավորման մեջ մեծ է բարձրադիր լեռների ազդեցությունը, կլիման բարձրության մեծացման հետ զուգընթաց նվազում է։ Տարվա ամենաշոգ ամիսը համարվում է հուլիսը, իսկ ամենացուրտը՝ հունվարը։ Հուլիս ամսին Ադրբեջանի լեռնային շրջաններում գրանցված նվազագույն ջերմաստիճանը -1 °C է, իսկ տափաստաններում գրանցվում է միջինում +28 °C ջերմություն։
Տեղումների քանակը մեծ է։ Այստեղ այն հասնում է մինչև 200 մմ։ Առավելագույն ցուցանիշը գրանցվել է Ապշերոնի թերակղզում՝ Բաքվում, երբ տեղումների տարեկան քանակը հասել է մինչև 1200-1700 մմ։ Աշնանը շատ են հյուսիսային ուժեղ քամիները։
Կլիման Կուր-Արաքսյան դաշտավայրում չոր մերձարևադարձային է (հունվ. 0 °C-ից 3 °C, հուլիսին՝ 25 °C-ից 27 °C, տեղումները՝ 200-300 մմ), Լենքորանի դաշտավայրում և Թալիշի նախալեռնային շրջաններում՝ խոնավ մերձարևադարձային (1000- 1700 մմ տեղումներով), լեռների ստորոտներում և ցածրադիր լանջերին՝ բարեխառն տաք, 1000-2000 մ բարձր, վրա՝ բարեխառն ցուրտ, ավելի բարձր՝ ցուրտ։
Գետերը պատկանում են Կասպից ծովի ավազանին։ Ա-ով հոսում են Կովկասի ամենախոշոր գետերը՝ Կուրը և Արաքսը։ Կուրի վրա կառուցված է Մինգեչաուրի ՀԷԿ, որի ջրամբարից (605 քառ. կմ) անցկացված են Վերին Ղարաբաղի և Վերին Շիրվանի ջրանցքները։ խոշոր գետերից են նաև Թարթառը, Սամուրը, Սումգայիթը, Կուսարչայը։
Կլիմայական գոտիներ
Ըստ կլիմայական պայմանների, Ադրբեջանը բազմազան երկիր է։ Այստեղ կան 9-ից 11 կլիմայական գոտիներ։ Նրա տարածքի հիմնական հատվածը գտնվում է մերձարևադարձային կլիմայական գոտում։ Երկրի հարավային չորային հատվածը բնութագրվում է չորային կլիմայով և գտնվում է կիսաանապատային կլիմայական գոտում։ Չոր, մերձարևադարձային կլիման բնորոշ է երկրի արևելյան հատվածներին, որոնց ափերը ողողում է Կասպից ծովի ջրերը։ Այդպիսի տարածք է հանդիսանում, օրինակ՝ Բաքու մայրաքաղաքը։ Բարեխառն կլիմայական պայմաններ նկատվում է Ադրբեջանի անտառապատ բլուրներում և Փոքր Կովկասի լեռնահամակարգում։ Արկտիկական կլիման բնորոշ է բացառապես բարձր լեռնաշղթաներին և գագաթներին։
Ջերմաստիճանային միջակայք
Միջին ջերմաստիճանը տատանվում +15 °C-ից հարթավայրերում մինչև -13 °C: Հուլիս ամսին ջերմաստիճանը կազմում է +29 °C-ից մինչև հասնելով 35-41 °C՝ տափաստաններում։ Առավելագույն գրանցված ջերմաստիճանը՝ 41 °C-ն է։ Հունվար ամսին ջերմաստիճանը գրանցվում է +5 °C-ից մինչև -24 °C:
Խոնավություն
Ադրբեջանական Հանրապետությունում գրանցված տարեկան առավելագույն խոնավությունը կազմում է Կուր-Արաքսյան դաշտավայրում՝ 11-12 mb: Կասպից ծովի ափամերձ հատվածներում օդի հարաբերական խոնավությունը կազմում է 14-45 mb: Լեռնային շրջաններում խոնավությունը համեմատաբար ավելի փոքր է։ Այն նվազում է բարձրության ավելանալու հետ մեկտեղ։ Խոնավությանը նպաստում են նաև Կասպից ծովից եկող տաք օդային զանգվածները։
Ի տարբերություն Ադրբեջանական Հանրապետության (նաև Հայաստան և Վրաստան), Նախիջևանի Ինքնավար Հանրապետությունում օդի խոնավությունը համեմատաբար ավելի ցածր է։ Առավելագույն խոնավությունը Նախիջևանի ԻՀ-ում գրանցվել է ձմռանը՝ հունվար ամսին։
Արտաքին հղումներ
Կատեգորիա:Ադրբեջանի կլիմա Կատեգորիա:Ադրբեջանի բնություն Կատեգորիա:Կլիմա ըստ երկրի
Արտաշես Արսլանյան
Արտաշ(ես) Միքայելի Արսլանյան (գրվել է նաև Ասլանյան, 1887, Խար­բեր­դի նա­հան­գ, Խար­բեր­դի գա­վա­ռ, Մեզիրե - 1915), հայ բժիշկ։
Կենսագրություն
Ծնվել է 1887 թվականին, Խարբերդի նահանգի Խարբերդի գավառի Մեզիրե քաղաքում՝ կաթոլիկ ծնողների բազմազավակ ընտանիքում։ Բժիշկներ Զարեհ Պողոս, Լևոն ու Հրանտ Արսլանյանների եղբայրն է։ Հայրը՝ փաստաբան Միքայել Արսլանյանը, եղել է Մեզիրեի բարեկեցիկ և ուսումնասեր ազգայիններից մեկը։ Ընտանիքի 7 որդիներից 5-ը բժիշկ է դարձել։ Եթե հաշվենք նաև թոռներին, ապա գերդաստանում եղել է 12 բժիշկ։ Դրա համար էլ համաքաղաքացիները նրանց կոչել են «Հեփիսի Տօքթօր Արսլանենք» («Բոլորը բժիշկ Արսլանյանները»)։
Ավարտել է Բեյրութի Սեն Ժոզեֆ Ֆրանսիական համալսարանի բժշկական ֆակուլտետը։ Բժիշկ է աշխատել։ Կարինում բծա­վոր տի­ֆով վարակվելու և հիվանդանալու պատճառով արձակուրդ է վերցրել և մեկնել Հալեպ, եղբոր՝ Զարեհի մոտ։ 1915 թվականին, ընդհանուր տեղահանության ընթացքում վայրագորեն սպանվել է եղբոր հետ միասին՝ 28 տարեկանում։
Աղբյուրներ
Կատեգորիա:Հայ բժիշկներ Կատեգորիա:Հայոց ցեղասպանության զոհեր Կատեգորիա:1887 ծնունդներ Կատեգորիա:1915 մահեր
Տրես դե Ֆեբրերոյի այգի (Բուենոս Այրես)
Տրես դե Ֆեբրերոյի այգի, թարգմանաբար՝ փետրվարի երեքի զբոսայգի, տեղացիների շրջանում՝ Պալերմոյի անտառ, Բուենոս Այրեսի Պալերմո թաղամասում գտնվող զբոսայգի, որը տեղակայված է Ավենիդա դել Լիբերտադոր և Ավենիդա Ֆիգուերո Ալքաեռտա փողոցների միջև։
Գրականություն
Կատեգորիա:Բուենոս Այրեսի զբոսայգիներ
Գողթ (գետ)
Գողթ, գետ Հայաստանի Արարատի մարզում։ Սկիզբ է առնում Գեղամա լեռների կենտրոնական մասի արևմտյան լանջերից և ձախից միանալով Ոսկեջուր գետին, կազմավորում է Ազատ գետը։ Երկարությունը 16 կմ է ։
Ծանոթագրություններ
Կատեգորիա:Արարատի մարզի գետեր Կատեգորիա:Ազատ գետի վտակներ
Բրուսենկա
Բրուսենկա (Брусенка), գետ Ռուսաստանում, Վոլոգդայի մարզում։ Հոսում է Նյուկսենսկի շրջանում։ Գետաբերանը տեղակայված է Սուխոնա գետի աջ ափին՝ 192 կմ հեռավորության վրա։ Գետի երկարությունը 13 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Վիկտորիա դու Ժարի
Պատմություն
Քաղաքը հիմնադրվել է 1997 թվականի սեպտեմբերի 8-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Ամապա նահանգի բնակավայրեր Կատեգորիա:1997 թվականին հիմնադրված բնակավայրեր
Բոլխովի շրջան (Օրյոլի մարզ)
Բոլխովի շրջան (Болховский район), մունիցիպալ շրջան Ռուսաստանի Դաշնության Օրյոլի մարզում։
Ստեղծվել է 1928 թվականին։ Վարչական կենտրոնը՝ Բոլխով ։
Աշխարհագրություն
Շրջանի տարածքի մակերեսը կազմում է 1182,2 կմ²։
Բնակչություն
2010 թվականի մարդահամարի արդյունքներով շրջանում բնակվում էր 19631 մարդ։ Բնակչության խտությունը կազմում էր 16,61 մարդ/կմ²։
Արտաքին հղումներ
Կատեգորիա:Օրյոլի մարզ Կատեգորիա:Ռուսաստանի շրջաններ ըստ դաշնային սուբյեկտների
Վիլյամինա Ֆլեմինգ
Վիլյամինա Փաթոն Սթեվենս Ֆլեմինգ (Williamina Paton Stevens Fleming, ), շոտլանդացի աստղագետ, իր ամբողջ կարիերայի ընթացքում նա մասնակցել է աստղերի նշանակումների միասնական համակարգի վրա և կատալոգներում է ընդգրկել հազարավոր ասղեր և աստղագիտական ուրիշ օբյեկտներ:Վերջիններիս թվում հատկապես կարելի է նշել նրա կողմից 1888 թվականին հայտնագործած Ձիու Գլուխ միգամածությունը։
Կենսագրություն
Ֆլեմինգը ծնվել է Դանդի քաղաքում (Շոտլանդիա), Ռոբերտ Ստիվենսոնի և Մերի Ուոլկեր Ստիվենսի ընտանիքում։ Նա սովորել է Դանդիի պետական դպրոցներում և 14 տարեկանում դարձել է աշակերտ-ուսուցիչ Փոխադարձ կրթման դպրոցում։ Դպրոցը ավարտելուց հետո ամուսնացել է Ջեյմս Օրր Ֆլեմինգի (James Orr Fleming) հետ, և հետագայում, երբ նա 21 տարեկան էր, ամուսինները տեղափոխվել են Ամերիկայի Միացյալ Նահանգներ, Մասաչուսեթս նահանգի Բոստոն քաղաք։ Այդ ժամանակ նա հղի էր որդով՝ էդուարդով։ Ամուսինը լքեց նրան, և նա ստիպված էր աշխատանք որոնել, որպեսզի կերակրեր իրեն և որդուն։
Նա սկսում է աշխատել պրոֆեսոր Էդուարդ Չարլզ Փիքերինգի տանը, որպես սպասուհի։ Փիքերինգը, որը այդ ժամանակ աշխատում էր Հարվարդի աստղադիտարանում, հիասթափվել էր արական սեռի օգնականներից, ըստ ավանդույթի սրտնեղած ասել է, որ իր սպասուհին ավելի լավ կկատարեր նրանց աշխատանքը։
1881 թվականին Փիքերինգը վարձում է Ֆլեմինգին՝ աստղադիտարանում գրասենյակային աշխատանքներ կատարելու։ Չնայած իր համեստ պաշտոնին՝ Ֆլեմինգը զարգացրել և օգնել է ներդնել աստղերի նշանակումների համակարգը, ըստ որի տառը վերագրվում էր աստղի  Սպեկտրում դիտվող ջրածնի քանակով։ Ջրածնի առավելագույն քանակություն պարունակող աստղերը դասակարգվում են որպես A, հետո B, և այլն։ Հետագայում Էննի Քենոնը բարելավեց նրա դասակարգումը՝ առաջարկելով ավելի պարզ համակարգ աստղի Մակերևույթի ջերմաստիճանի հիման վրա։ Ֆլեմինգը ակտիվ աշխատել է Հենրի Դրեյպերի կատալոգի վրա։ Ինը տարվա ընթացքում նա նաև դասակարգել է 10,000-ից ավելի աստղեր։ Իր աշխատանքի ընթացքում նա հայտնաբերել է 59 գազային միգամածություններ, ավելի քան 310 փոփոխական աստղեր և 10 նոր աստղ։ 1907 թվականին նա հրատարակել է իր հայտնաբերած 222 փոփոխական աստղերի ցանկը։ 1888 թվականին տիկին Ֆլեմինգը հայտնաբերեց Ձիու Գլուխ միգամածությունը համար B2312 թիթեղի վրա՝ նկարագրելով այն որպես պայծառ միգամածություն (հետագայում հայտնի որպես IC 434), «Ալնիտակից (Օրիոնի ձեթա) 30 րոպե հարավ գտնվող, 5 րոպե տրամագծով կիսակլոր խորացումներով»։ Էդվարդ Փիքերինգի եղբայրը՝ Ուիլյամ Հենրի Փիքերինգը, որը վերցրեց լուսանկարը, ենթադրեց, որ այդ տեղը մոտակա մութ փոշու ստվերն է։ Հետագայում հրապարակված շատ հոդվածներ և գրքեր փորձում էին հերքել, որ  Ֆլեմինգն է  առաջինը հայտնաբերել այդ միգամածությունը և վերագրում էին այն Ուիլյամ Փիքերինգին, քանի որ առաջին Ինդեքս կատալոգի (IC) կազմող Ջոն Լյուդվիգ Էմիլ Դրեյերը ջնջել էր տիկին Ֆլեմինգի անունը նրա հայտնաբերած օբյեկտների հեղինակների ցանկից՝ վերագրելով դրանք Փիքերինգին (ինչը ընդունվեց կատալոգի օգտատերների մեծամասնության կողմից, քանի որ Փիքերինգը Հարվարդի քոլեջի աստղադիտարանի տնօրենն էր)։ Բայց երկրորդ Ինդեքս կատալոգի թողարկման ժամանակ տիկին Ֆլեմինգը և ուրիշները արդեն բավականին հայտնի էին, որպեսզի ստանային հետագայում հայտնաբերված օբյեկտների արժանիքների պատշաճ ճանաչումը, բայց դա չվերաբերվեց Ձիու Գլուխ միգամածությանը՝  ավելի վաղ կատարած հայտնագործմանը։ Ֆլեմինգը ղեկավարում էր մոտ մի տասնյակ երիասարդ կանանցից կազմված խումբը, որոնց վարձել էին հաշվարկներ կատարելու և աստղադիտարանի հրապարակումները խմբագրելու համար։ 1899 թվականին Ֆլեմինգը նշանակվել է լուսանկարչական թիթեղների արխիվի վարող։ 1906 թվականին նա դարձել է Լոնդոնում Բրիտանական թագավորական աստղագիտական ընկերության պատվավոր անդամ՝ այնտեղ ընտրված առաջին ամերիկացի։ Քիչ ժամանակ անց նա ընտրվել է Ուելսլի քոլեջի պատվավոր անդամ աստղաքիտության բնագավառում։ Մահից քիչ ժամանակ առաջ Մեքսիկայի աստղագիտական ընկերությունը պարգևատրել է նրան շքանշանով նոր աստղեր հայտնաբերելու համար։ Նա հրապարակել է երկու աշխատանք. «Փոփոխական աստղերի լուսանկարչական հետազոտություն» (A Photographic Study of Variable Stars) (1907) և «Աստղերի սպեկտրները և լուսանկարչական մեծությունները ստանդարտ գույներում» (1911) (Spectra and Photographic Magnitudes of Stars in Standard Regions): Ֆլեմինգի վերջին նշանակալի աշխատանքը՝ «Պեկուլյար սպեկտրներով աստղերը», հրատարակվել է 1912 թվականին արդեն նրա մահից հետո։ Նա մահացել է 1911 թվականին Բոստոնում թոքաբորբից։
Ժառանգությունւն
Ֆլեմինգ խառնարանը Լուսնի վրա անվանվել է նրա, ինչպես նաև Ալեքսանդր Ֆլեմինգի պատվին։
Արտաքին հղումներ
Կատեգորիա:Կին աստղագետներ Կատեգորիա:Ամերիկացի աստղագետներ Կատեգորիա:Ամերիկացի կին գիտնականներ Կատեգորիա:Թոքաբորբից մահացածներ Կատեգորիա:Հարվարդի համալսարանի դասախոսներ Կատեգորիա:Կին գիտնականներ Կատեգորիա:Շոտլանդացի գիտնականներ Կատեգորիա:20-րդ դարի աստղագետներ Կատեգորիա:Ամերիկացի կանայք
Ոսկեջուր
Ոսկեջուր, գետ Հայաստանի Արարատի և Կոտայքի մարզերում։ Սկիզբ է առնում Գեղամա լեռների կենտրոնական կատարային մասի արևմտյան լանջերից և աջից միանալով Գողթ գետին, կազմավորում է Ազատ գետը։ Երկարությունը 21 կմ է ։
Ծանոթագրություններ
Կատեգորիա:Արարատի մարզի գետեր Կատեգորիա:Կոտայքի մարզի գետեր Կատեգորիա:Ազատ գետի վտակներ
Սեն Դիդիե դը Ֆորման
Սեն Դիդիե դը Ֆորման (Saint-Didier-de-Formans), կոմունա Ֆրանսիայում՝ Ռոն-Ալպեր երկրամասի Տրևու կանտոնում։ Կոմունայի օկրուգը Բուրկ ան Բրեսն է։
Կոմունայի կոդը՝ 01347։
Աշխարհագրություն
Կոմունան Փարիզ քաղաքից գտնվում է 370 կմ հարավ-արևելք, դեպի հյուսիս՝ Լիոն քաղաք, 23 կմ է և 45 կմ հարավ-արևմուտք Բուրկ ան Բրեսից ։
Կոմունայի տարածքում հոսում է Ֆորման գետը։
Կլիմա
Կլիման ցամաքային է ՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։
Բնակչություն
Կոմունայի բնակչությունը 2010 թվականին կազմել է 1792 մարդ։
Տնտեսություն
2010 թվականին աշխատունակ տարիքի (15-64 տարեկան) ունեցող 1220 մարդկանցից 889-ը տնտեսապես ակտիվ են եղել, 331-ը՝ պասիվ (ակտիվության ցուցանիշը` 72,9% է, 1999 թվականին՝ 73,4%)։ 889 ակտիվ բնակիչներից աշխատել են 829-ը (449 տղամարդ, 380 կին), գործազուրկ է եղել 60 մարդ (29 տղամարդ և 31 կին)։ 331 պասիվներից 129 հոգի եղել են աշակերտ կամ ուսանող, 122-ը՝ թոշակառու, 80 պասիվ են եղել այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Գորկա Օստրայա
Գորկա Օստրայա, լեռ Երևանի նահանգի Նոր Բայազետի գավառում։ Հիշատակվում է ռուսական աղբյուրներում ։
Ծանոթագրություններ
Կատեգորիա:Հայկական լեռնաշխարհի լեռներ
Արուկաս
Արուկաս (Arucas), մունիցիպալիտետ Կանարյան կղզիների Լաս Պալմաս պրովինցիայում։ Տեղակայված է Գրան Կանարիա կղզու հյուսիսային հատվածում։ Արուկասը Լաս Պալմաս քաղաքից 9 կմ դեպի արևմուտք է։ Նրա բնակչությունը կազմում է 36,852 մարդ (2013 թվականի տվյալներով), իսկ տարածքը՝ 33,01 քառ. կմ։ GC-2 ավտոճանապարհն անցնում է քաղաքի հյուսիսային մասով։
Տեսարժան վայրեր
Սան Խուան Բոուտիստա եկեղեցին առաջատար ճարտարապետական և սոցիալական հուշարձան է տվյալ մունիցիպալիտետում։ Այն ամբողջովին կառուցվել է Արուկասի քարերով՝ տեղական վարպետ քարտաշների կողմից և սկսել է գործել 1909 թվականից։ Բացի փորագրված քարե սյուներից կան նաև մի քանի գեղեցիկ վիտրաժային ապակե պատուհաններ, որոնց հեղինակը Կանարյան կղզիների նկարիչ Կրիստոբալ Էռնանդես դե Կինտանան, ինչպես նաև «Քրիստոսի հոգին» արտասովոր քանդակը Մանուել Ռամոսի նախաձեռնությամբ. ։ Հյուսիսում Մոնտանա դե Արուկասն է, որը համարվում է այն տարածքը, որտեղ 1418 թվականին՝ Արուկասի ճակատամարտում սպանվել է քաջարի Դորամաս Գուանչեի առաջնորդը՝ Պեդրո դե Վերայի կողմից։ Արուկասը հայտնի է ռոմի արտադրությամբ ։ Կա նաև մի բուսաբանական այգի, որը կոչվում է Jardín de la Marquesa de Arucas։
Պատմություն
Արուկասը վերակառուցվել է 1480 թվականից հետո, քանի որ 1478 թվականին ամբողջովին ավերվել էր։ Սկսած 15-րդ դարից Արուկասի հիմնական բերքը շաքարեղեգն էր։ Ռոմն այստեղ արտադրվել է շաքարեղեգի մշակումից հետո։ Արդի հիմնական ձեռնարկություններից մեկը ռոմի գործարանն է ։ 19-րդ դարի երկրորդ կեսին Արուկասում բուռն կերպով բուծում էին որդի տեսակ կակտուսների վրա, որից ներկ էին ստանում (որդան կարմիրի պես)։
Արտաքին հղումներ
Կատեգորիա:Իսպանիայի քաղաքներ Կատեգորիա:Իսպանիայի բնակավայրեր
Միխայիլ Անտոնևիչ
Միխայիլ Մոիսեևիչ Անտոնևիչ (Михаил Моисеевич Антоневич, (18) նոյեմբերի, 1912, Գոնչարովկա, Սեննոյի գավառ, Մոգիլյովի նահանգ, Ռուսական կայսրություն – 6 հուլիսի, 2003, Մոսկվա, Ռուսաստան), խորհրդային ֆուտբոլիստ (պաշտպան) և ֆուտբոլային մարզիչ։ ԽՍՀՄ սպորտի վաստակավոր վարպետ (1950), ՌԽՖՀՍ վաստակավոր մարզիչ։ Նկարահանվել է «Մարզական պատիվ» («Спортивная честь») ֆիլմում։
Խաղացողի
Միխայիլ Անտոնևիչը Մոսկվայի մարզի «Заря Коммуны» ակումբի սան է։ 1934 թվականին խաղացել է Միտիշչինի գործարանի թիմի կազմում։ 1936 թվականին մի որոշ ժամանակ գտնվել է Մոսկվայի «Սպարտակ» ակումբի կազմում, սակայն ոչ մի անգամ խաղադաշտ դուրս չի եկել։
Այնուհետև խաղացել է Մոսկվայի «Ստալինեց» ակումբում 1937 թվականից մինչև 1939 թվականը. ակումբի կազմում անցկացրել է 32 խաղ և խփել 2 գոլ։ 1940 թվականին համալրել է Մոսկվայի «Դինամո» ակումբի շարքերը, սակայն ոչ մի անգամ չի խաղացել նրա կազմում։
1941 թվականին Միխայիլ Անտոնևիչը տեղափոխվել է Մինսկի «Դինամո» ակումբ, որի կազմում անցկացրել է 3 խաղ, սակայն պատերազմի պատերազմի պատճառով ստիպված է եղել դադարեցնել իր ելույթները։ 1944 թվականից շարունակել է կարիերան և 1946 թվականը խաղացել Մինսկի ակումբի կազմում՝ այդ ընթացքում անցկացնելով 39 հանդիպում։
1945 թվականից մինչև 1946 թվականը մասնակցել է Մոսկվայի «Տորպեդո» և Ստալինգրադի «Տրակտոր» ակումբների կազմում որպես հրավիրված խաղացող մասնակցել է բուլղարական ակումբների դեմ ընկերական խաղերին։
Ընդհանուր առմամբ ԽՍՀՄ առաջնություններում Միխայիլ Անտոնևիչն անցկացրել է 141 խաղ և խփել 2 գոլ։
Եղել է տակտիկապես գրագետ խաղացող, լավ է գործել անհատական պաշտպանությունում ։
Մարզչական
Խաղացողի կարիերան ավարտելուց հետո՝ 1952 թվականից մինչև 1954 թվականը, աշխատել է «Լոկոմոտիվի» մարզչական շտաբում։
1957-1959 թվականներին գլխավորել է Գրոզնիի «Նեֆտյանիկ» (հետագայում «Տերեկ») ակումբը։ 1960 թվականի սկզբում նշանակվել է Լուգանսկի «Աշխատանքային ռեզերվներ» («Трудовые резервы») ակումբի գլխավոր մարզիչ, սակայն նույն թվականի ամռանը տեղափոխվել է Ստանիսլավի «Սպարտակ»։
1961 թվականից մինչև 1963 թվականը գլխավորել է Վլադիմիրի «Տրակտոր» ակումբը։ 1964 թվականին գլխավորել է «Կուբան» ակումբը, սակայն նույն թվականի մայիսին գլխավորել է Օրջոնիկիձեի «Սպարտակ» ակումբը։ 1965 թվականին վերադարձել է «Տրակտոր» ակումբ ։
1966 թվականին Միխայիլ Անտոնևիչը գլխավորել է «Պրոգրես» ակումբը (Կամենսկ Շախտինսկի), իսկ 1967-1970 թվականներին՝ Նովոմոսկովսկի «Խիմիկ» ակումբը։ 1971-1973 թվականներին գլխավորել է Պենզայի «Խիմաշևեց» (հետագայում՝ «Սուրա»), իսկ 1975-1976 թվականներին՝ Տամբովի «Սպարտակը»։
Բեկրազ
Ծանոթագրություններ
Կատեգորիա:Թուրքիայի կամուրջներ Կատեգորիա:Կիլիկիա
Միխայիլ Անտոնևիչ
Արտաքին հղումներ
Կատեգորիա:Ռուս ֆուտբոլիստներ Կատեգորիա:Խորհրդային ֆուտբոլիստներ Կատեգորիա:Խորհրդային ֆուտբոլային մարզիչներ Կատեգորիա:Լոկոմոտիվ Մոսկվայի ֆուտբոլիստներ Կատեգորիա:ԽՍՀՄ սպորտի վաստակավոր վարպետներ Կատեգորիա:Ֆուտբոլային մարզիչներ այբբենական կարգով Կատեգորիա:Ֆուտբոլի պաշտպաններ
Ռիո Սալիչետո
Ռիո Սալիչետո  (Rio Saliceto), կոմունա Իտալիայում, գտնվում է Էմիլիա Ռոմանիա մարզում՝ Ռեջիո Էմիլիա գավառում։
Բնակչությունը ըստ 2005 թվականի տվյալների կազմում է 5736 մարդ։ Բնակչության միջին խտությունը՝ 254 մարդ/կմ²։ Զբաղեցնում է 22,56 կմ² տարածք։ Փոստային ինդեքս՝ 42010։ Հեռախոսային կոդը՝ 0520։
Կոմունայի հովանավորն է Սուրբ Գևորգը։ Տոնը նշվում է ապրիլի 23-ին։
Արտաքին հղումներ
Կատեգորիա:Էմիլիա Ռոմանիայի քաղաքներ
Գլազունովսկի շրջան
Գլազունովսկի շրջան (Глазуновский район), մունիցիպալ շրջան Ռուսաստանի Դաշնության Օրյոլի մարզում։
Ստեղծվել է 1935 թվականին։ Վարչական կենտրոնը՝ Գլազունովկա ։
Աշխարհագրություն
Շրջանի տարածքի մակերեսը կազմում է 580,9 կմ²։
Բնակչություն
2010 թվականի մարդահամարի արդյունքներով շրջանում բնակվում էր 13706 մարդ։ Բնակչության խտությունը կազմում էր 23,59 մարդ/կմ²։
Արտաքին հղումներ
Կատեգորիա:Օրյոլի մարզ Կատեգորիա:Ռուսաստանի շրջաններ ըստ դաշնային սուբյեկտների
Հակոբ Արսենյան
Կենսագրություն
Հակոբ Արսենյանը ծնվել է 1881 թվականին, Բրուսայի նահանգի Նիկոմեդիայի գավառակի Օվաջըկ գյուղում։ Նախնական ուսումն ստացել է ծննդավայրի ազգային վարժարանում։ 1904-1907 թվականներին ուսանել է Կ. Պոլսի Օսմանյան կայսերական բժշկական համալսարանի դեղագործական բաժնում։ Սեփական դեղատուն է ունեցել Բրուսայի նահանգի Ադաբազար, ապա՝ Զմյուռնիա նահանգի կենտրոն Զմյուռնիա քաղաքներում։ 1915 թվականին Մեծ եղեռնի ժամանակ, մահացու վտանգներից ազատվելուց հետո, ընտանիքով փորձել է Մեսքենեից Հալեպ փախչել։ Հազար ու մի դժվարություններ կրելուց հետո օսմանյան բանակ է զորակոչվել։ Որպես զինվորական դեղագործ, հիսնապետի աստիճանով ուղարկվել է Երուսաղեմ, ուր տեղափոխել է ընտանիքի ողջ մնացած անդամներին։ 1918 թվականին օսմանյան կառավարությունը նրան նշանակել է Բեթղեհեմ քաղաքի դեղագործ։ 1918 թվականին բրիտանական բանակը Պաղեստինը գրավելիս, Թուլ-Քերիմում գերի է ընկել։ Տարագրվել է Եգիպտոս և վեց ամիս բանտարկված մնացել։ Ազատվելուց հետո վերադարձել է Երուսաղեմ` ընտանիքի մոտ։ 1920 թվականին բրիտանական մանդատային կառավարությունը նրան նշանակել է Գազա քաղաքի դեղագործ։ 1923 թվականին աշխատանքի է անցել Գազայի անգլիական C.M.S. հիվանդանոցի դեղատանը։ Եղել է բազմազգ քաղաքում հարգված ու սիրված մարդ և հմուտ մասնագետ։ 1938 թվականի հասցեն` Agop Arsenian, Kaza (Palestine)։
Աղբյուրներ
Կատեգորիա:Հայ բժիշկներ Կատեգորիա:Հայոց ցեղասպանության զոհեր
Լոնգիտյուդային հետազոտություններ
Լոնգիտյուդային հետազոտություն (longitudinal study - երկարատև), գիտական մեթոդ, կրկնակի փորձաքննության տեսակ, կիրառվում է սոցիոլոգիայում և հոգեբանության մեջ, ինչպես նաև կլինիկայում երբ տևական պարբերական դիտարկման են ենթարկվում միևնույն օբյեկտների (հոգեբանության մեջ՝ մարդկանց) խումբը, որոնց կոնկրետ հատկանիշները ժամանակի ընթացքում էական փոխություններ են կրում։ Հետազոտությունը թույլ է տալիս որոշել մարդու կյանքի փուլերի տարիքային և անհատական առանձնահատկությունների փոփոխականությունը։ Ամենալայն իմաստով պանելային ուսումնասիրության հոմանիշն է, իսկ առավել նեղ իմաստով տարիքային կամ կրթական խմբերի (կագորտա) ընտրողական պանելային ուսումնասիրություն է միջնակարգ կրթություն ստանալու ընթացքից մինչև 28 - 30 տարեկան հասակը ։
Հետազոտության պատմություն և առանձնահատկություններ
Լոնգիտյուդային մեթոդը հիմնադրել են Վիլյամ Շտեռնը և Ալեքսանդր Գվոզդևը։ Այդ նպատակին են ծառայել ընտանիքում երեխայի զարգացման ընթացքը հետևելու համար նրանց վարած տարբեր օրագրերը ։
Լոնգիտյուդային ուսումնասիրությունը զարգացման հոգեբանության մեջ նախապես (որպես «երկայնական հատման» մեթոդ) ձևավորվել է (մանկական և տարիքային հոգեբանության մեջ) որպես այլընտանք զարգացման վիճակները կամ մակարդակները որոշելու վերաբերյալ տարածված մեթոդի («խաչաձև հատման») նկատմամբ։ Հետագայում այդ մեթոդից սկսեցին օգտվել սոցիոլոգիայում, ինժեներական հոգեբանության և աշխատանքային հոգեբանության մեջ։ Լոնգիտյուդային ուսումնասիրության ինքնուրույն արժեքը կապվել է հետազոտման առարկայի հոգեկան զարգացման հետագա ընթացքը և նրա փուլերի միջև ազգակցական կապերը կանխագուշակելու հնարավորության հետ։
Լոնգիտյուդային հետազոտությունը կագորտային հետազոտություն է։ Կագորտային կոչվում է այն մարդկանց խումբը, որոնք մասնակիցել կամ ներկա են եղել միևնույն ժամանակահատվածում միևնույն իրադարձությանը ։
Կիրառություն
Լոնգիտյուդային հետազոտությունը կիրառվում է, երբ պահանջվում է հետևել որոշ օբյեկտների կամ մարդկանց զարգացման պատմությունը և նրանց վրա որոշակի իրադարձությունների ազդեցությունը և հանդիսանում է առանց վերահսկման փորձարարական խմբի փորձ մեկ փորձարարական ստուգիչ խմբի հետ, որը ենթարկվում է բազմաթիվ տևական դիտարկումների։ Ընդ որում հայտնի է, որ այդ ընթացքում որոշակի կամ բազմաթիվ իրադարձություններ են տեղի ունենում և հետազոտության նպատակն այն է, որ դիտարկվում է թե ինչպես է ազդում այդ իրադարձությունը (իրադարձությունները) փորձարկման ենթակա խմբի վրա։ Այդ նպատակով համեմատվում են հետազոտվող իրադարձությունը սկսելուց առաջ դիտարկումները դրանից հետո կատարվածի հետ։ Ընդ որում լոնգիտյուդային հետազոտությունը ենթադրում է մաև այլ մեթոդների (դիտարկում, թեստավորում, փսիխոգրաֆիա և այլն) միաժամանակյա կիրառում ։
Լոնգիտյուդային հետազոտությունը կարելի է կիրառել նաև որոշակի ժամանակահատվածում կազմակերպության ներսում դիտարկումներ կատարելու նպատակով
Կիրառման օրինակներ
Մեծ Բրիտանիայի Ազգային մանկական բյուրոն լոնգիտյուդային հետազոտությունը կիրառում է մանուկների զարգացումը փաստաթղթավորելու նպատակով ։
1983-1999 թվականներին Ռուսաստանում իրականացվել է «Սերունդների ուղիները» ամենախոշոր լոնգիտյուդային հետազոտությունը, սկզբում համամիութենական, իսկ հետագայում միջազգային մասշտաբով, որը կատարել է պրոֆեսոր Մ․ Խ․ Տիտմայի ղեկավարությամբ ։
1976 թվականից սկսվել է բուժքույրերի հետ կանանց քրոնիկ հիվանդությունների ուսումնասիրության «Health Study and Nurses» խոշորագույն հետազոտությունը։ Այն ֆինանսավորվում է ԱՄՆ Առողջապահության ազգային ինստիտուտը։ Այժմ այն երրորդ փուլում է, որին մասնակցել են ավելի քան 275.000 մասնակիցներ։ Առաջին փուլը՝ բուժքույրերի առողջության հետազոտությունը, սկսել է դոկտոր Ֆրանկ Սփեյզեռը 1970-ականների սկզբին կանանց քաղցկեղի և սրտանոթային հիվանդությունների ռիսկային գործոնների մասին ավելի շատ իմանալու նպատակով ։ Այս հետազոտությունը մեծ հետաքրքրություն առաջացրեց և 1976 թվականից ԱՄՆ 11 քաղաքներից բուժքույրեր ներգրավվեցին հետազոտության մեջ։ Այդ հետազոտությունը հատկապես բուժքույրերի մասնակցությամբ անցկացվում է այն ակնկալիքով, որ նրանք իրենց մասնագիտական գիտելիքների շնորհիվ կատարվող փոփոխություններին արագ կարձագանքեն և առողջապահության նկատմամբ հետաքրքրությունը նրանց երկարատև մասնակցությանը կնպաստի։
Հետազոտության առավելություններ
Լոնգիտյուդային հետազոտությունը սովորական դիտարկման համեմատ ունի որոշակի առավելություն, քանի որ սովորական մշտադիտարկման ընթացքում ամեն մի փուլում կիրառվում է նոր ընտրանք, իսկ լոնգիտյուդային հետազոտությունը հնարավորություն է ստեղծում միևնույն օբյեկտի զարգացմանը հետևել ժամանակի կտրվածքում, ճշտորեն նկարագրել նրա կյանքի ընթացքում կատարված փոփոխությունները, ներառյալ արժեքային կողմնորոշումները, հայացքները, մոտիվացիաները և այլն։ Կյանքի իրադարձությունները կարող են, թեկուզ համեմատաբար ավելի քիչ ճշտությամբ, նշվել հետահայաց վերլուծության ( - հետադարձ հայացք, ռետրոսպեկտիվ) մեջ, սակայն այն չի թույլատրում ուսումնասիրել արժեքա-մոտիվացիոն ոլորտի փոփոխությունները, ինչպես նաև նրանց ազդեցությունն առանձին մարդկանց կամ օբյեկտների անցած ուղու վրա։
Լոնգիտյուդային հետազոտության առավելությունը կրոս-սեկցիոնիստական հետազոտությունների նկատմամբ այն է, որ պատճառային ֆակտորը, որը պարունակվում է փոփոխությունների հաջորդականության մեջ, ուսումնասիրվում է անմիջականորեն այն տվյալների հիման վրա, որոնք կուտակվել են փոփոխություններից առաջ և հետո (օրինակ, դպրոցական կրթական ծրագրում փոփոխությունների հետևանքների վերլուծությունը) ։
Թերություններ
Լոնգիտյուդային ուսումնասիրությունների գլխավոր թերություններից են նրանց ներքին վավերականությունը հետևյալ հիմնական պատճառներից ելնելով․
Արտաքին հղումներ
Կատեգորիա:Հասարակագիտություն Կատեգորիա:Հոգեբանություն Կատեգորիա:Հետազոտական մեթոդներ Կատեգորիա:Վիճակագրական տվյալների տեսակներ Կատեգորիա:Հոգեբանության մեթոդներ Կատեգորիա:Հասարակագիտության մեթոդներ Կատեգորիա:Մեթոդաբանություն Կատեգորիա:Վիճակագրական տվյալներ Կատեգորիա:Հասարակագիտական ուսումնասիրություններ
Վինչենցո I Գոնզագա
Վինչենցո I Գոնզագա, (Vincenzo I Gonzaga, ), Մանտովայի դուքս, Մոնֆերատի դուքս 1587 թվականից։
Գիլյերմո Գոնզագայի և Էլեանորա Ավստրացու որդին։ Դինաստիայի վերջին կառավարող ներկայացուցիչը։
Կենսագրություն
1587 թվականին, հոր մահից հետո, Վինչենցոն դարձավ Մանտովայի և Մոնֆերատի դուքս (թագադրումը տեղի է ունեցել 1587 թվականին)։
Վինչենցոն իր ժամանակի ամենակրթված մարդկանցից էր։ Նա գիտեր մի քանի լեզուներ, տիրապետում էր պոեզիայի, երաժշտության և թատերարվեստի գիտակ էր։ Վինչենցոն նպաստել է Մանտովայի արքունիքի մշակութային զարգացմանը։
Լինելով ծագումով Հաբսբուրգներից (մայրական կողմից)` Վինչենցոն կայսերական թագի հավակնություններ ուներ, որոնք այդպես էլ մնացին անիրականանալի։
1608 թվականի մայիսի 25-ին Վինչենցոն ստեղծեց «Փրկչի արյան շքանշան» (Orden des Erlösers), որը հաստատեց Հռոմի պապ` Պողոս V-ը։
Հանգամանքների բերումով, ինչպես նաև արքունիքի ճոխության պատճառով, Վինչենցոյի օրոք, Մանտովայի քաղաքական և տնտեսական կարգավիճակը զգալի անկում ապրեց։
Արվեստի և գիտությունների հովանավոր
1603-1604 թվականի ձմռանը Գալիլեո Գալիլեյը եկավ Մանտովա` պաշտոն ստանալու, սակայն աշխատավարձի հետ կապված համաձայնություն ձեռք չբերվեց, բայց և այնպես Վինչենցոն գիտնականին նվիրեց ոսկե շղթա և երկու արծաթյա սկուտեղ։
Վինչենցոյի ջանքերով բանաստեղծ Տորկվատո Տասսոն ազատվեց Ֆերարայի վանքից, որտեղ նրան պահում էին խելագարների մեջ ։
Վինչենցոն առաջիններից էր, որ հետաքրքրվեց բանաստեղծ Բատիստա Գվարինիի գործերով։
1590 թվականից (կամ 1591 թվականից) մինչև 1612 թվականը Կլաուդիո Մոնտեվերդին աշխատատել է արքունիքում, չնայած որ Վինչենցոյի ֆինանսական աջակցությունը սահմանափակ էր։ Այնուամենայնիվ, Կլաուդիո Մոնտեվերդին այդ ժամանակաընթցքում դարձավ իր ժամանակի նշանավոր կոմպոզիտորներից մեկը, որին երաժշտության պատմության մեջ համեմատում են Բախի և Բեթհովենի հետ։
Կլաուդիո Մոնտեվերդիի օպերաները բեմադրելու համար, դուքսը կառուցեց թատրոն` հազար տեղով, սակայն 1628—1631 թվականներին պատերազմի ժամանակ շենքը ավերվեց։
Հայտնի երգիչուհի և թավջութակահար Էլեոնորա Բարոնին իր կարիերան սկսել է դուքսի արքունիքում։
Վինչենցոն օժանդակել է քարտեզագիր և աստղագետ Ջովանի Անտոնիո Մաջինիին` Իտալիայի աշխարհագրական ատլասը ստեղծելու հարցում` նրան տրամադրելով Իտալիայի տարբեր պետությունների քարտեզները։ 1594 թվականին ստեղծված ատլասը տպագրել է աստղագետի որդին, նրա մահից հետո` 1620 թվականին և նվիրել դուքսին։ Ատլասը ներառում էր Իտալիայի յուրաքանչուր մարզի քարտեզները` ճշգրիտ դասակարգումով և պատմական ակնարկով։ Մաջինին եղել է Վինչենցոյի, Ֆրանչեսկոյի և Ֆերդինանդի որդիների ուսուցիչը։
Ընտանիք
1581 թվականին նա ամուսնացել է Ալեսանդրո Ֆարնեզեի դուստր` Մարգարիտա Ֆարնեզեի հետ (1567-1643), սակայն երկու տարի անց բաժանվել` երեխա չունենալու պատճառով։
1584 թվականի ապրիլի 29-ին ամուսնացել է Տոսկանայի Մեծ Դուքս, Ֆրանչեսկո I դստեր` Էլեոնոր դե Մեդիչիի հետ (1567-1611)։ Նրանք ունեցան վեց երեխա։
Բացի այդ, Վինչենցոն ուներ ապօրինի երեխաներ մի քանի երկրներում։
Կերպարն արվեստում
Վինչենցո Գոնզագան հանդիսացել է Ջ. Վերդիի «Ռիգոլետտո» օպերայի Մանտուանի դուքսի կերպարի նախատիպը։ Վինչենցո Գոնզագայի մասին է «Կույսը արքայազնի համար» ֆրանկո-իտալական ֆիլմը (1966), որի ռեժիսորն է` Պասկուալե Ֆեստա Կամպանիլեն։
Ծանոթագրություններ
Կատեգորիա:17-րդ դարի իտալացիներ Կատեգորիա:16-րդ դարի իտալացիներ Կատեգորիա:Իտալիայի ազնվականություն Կատեգորիա:Իտալիայի դքսեր
X և Y տեսություն
X և Y տեսություն, ղեկավարման ոլորտում մարդկանց մոտիվացիայի և վարքի տեսությունն ըստ՝ Դուգլաս Մաք-Գրեգորի ։
Տեսություն X
Ղեկավարման այդ տեսությունը ենթադրում է, որ աշխատակիցներն ի սկզբանե ալարկոտ են և հնարավորության դեպքում պիտի խուսափեն աշխատանքից։ Այդ պատճառով աշխատակիցներին պետք է հետևել, որի համար մշակվում են հսկողության համակարգեր։ Անհրաժեշտ է հիերարխիկ կառուցվածք՝ յուրաքանչյուր մակարդակում ղեկավարելիության նվազեցված նորմայով։ Համաձայն այս տեսության, աշխատակիցները առանց գայթակղիչ խրախուսման քիչ ամբիցիա են դրսևորում և խուսափում են պատասխանատվությունից, եթե դա հնարավոր է ։
Շատ ղեկավարներ (60-ականներին), որպես կանոն, աջակցում էին X տեսությանն այն տեսանկյունից, որ նրանք բավական վատատեսորեն էին գնահատում իրենց աշխատակիցներին։ X տեսության մենեջերը կարծում է, որ իր աշխատակիցները չեն ցանկանում աշխատել, որ նրանք կխուսափեն պարտականություններից և, որ մենեջերի աշխատանքը գործունեության կառուցումը և աշխատակիցների հարկադրումն է։ Այդպիսի մտածողությունը հանգեցրեց նրան, որ X տեսության ղեկավարները ստանձնում էին ղեկավարման ավտորիտար ոճ՝ հիմնված պատժելու սպառնալիքի վրա։
Այդ ղեկավարման ոճի թերություններից է այն, որ մեծ ձեռնարկություններում ավելի շատ հնարավոր է ունենալ բացասական արդյունք։
Տեսություն Y
Ղեկավարումը ենթադրում է, որ աշխատակիցները կարող են ունենալ ամբիցիաներ, ներքին ստիմուլներ, կարող են ձգտել իրենց վրա վերցնել ավալի շատ պատասխանատվություն, իրականացնել ինքնավերահսկում և ինքնաղեկավարում։ Համարվում է, որ աշխատակիցները հաճույք են ստանում իրենց պարտականություններից՝ կապված ինչպես մտավոր, այնպես էլ ֆիզիկական ծանրաբեռնվածության հետ։ Նաև կարծում են, որ աշխատակիցները հնարավորության դեպքում ցանկություն են ունենում դրսևորել ստեղծագործական առաջադիմական մտածողություն։ Հնարավորություն է առաջանում բարձրացնել արտադրողականությունը՝ աշխատողներին հնարավորություն ընձեռնելով աշխատել իրենց հնարավորությունների սահմանում՝ կանոններով չսահմանափակելով։
Y տեսության մենեջերը կարծում է, որ բարենպաստ պայմաններում մարդկանց մեծամասնությունը ցանկանում է լավ աշխատել և, որ աշխատուժն ունի չօգտագործված ստեղծագործական ընդունակությունների պաշար։ Նրանք հավատում են, որ սեփական աշխատանիքի լավ կատարումն ինքնին հաճույքի մեծ խթան է։ Y տեսության մենեջերը փորձում է վերացնել խոչընդոտները, որոնք խանգարում են աշխատողին ամբողջությամբ իրականացնել սեփական գործողությունները։
Շատ մարդիկ Y տեսությունն ընկալում են որպես աշխատակցի նկատմամբ դրական ենթադրությունների հավաքակազմ։
Գոյատևման դանակ
Գոյատևման դանակ (գոյատևման համար նախատեսված դանակ), խոշոր չծալվող ունիվերսալ դանակ գործառույթների մեծ քանակությամբ, սովորաբար պարունակում է նաև գոյատևման հավաքածու (տեղադրվում է դանակի սնամեջ բռնակում և/կամ պատյանի գրպանիկներում), նախատեսված է էքստրեմալ պայմաններում գոյատևելու համար։
Գոյատևման դանակի գաղափարն այսպիսին է՝ այն պայմաններում, երբ բացի այդ դանակից ոչինչ չկա, դրանով կարելի է անել գոյատևման համար անհրաժեշտ առավելագույն քանակությամբ գործողություններ։ Դանակների այս տեսակը բավականին յուրահատուկ է իր մտահղացմամբ և բնութագիրներով։ Գոյատևելու հնարավորություն տվող այդ գործիքը «Ռոբինզոնի» վերջին հնարավորությունն է։ Որպես կանոն, այն այդքան էլ հարմար չէ առօրյա կենցաղային պրակտիկայում, բայց այն առօրյա կյանքում չեն օգտագործում։ Հմուտ ձեռքերում այն գոյապայքարի հիմնական գործիքն է, առանց որի գոյատևել ավելի քան խնդրահարույց կլինի։ Էքստրեմալ պայմաններ կարող են բազմաթիվ լինել, իսկ գոյատևման տեխնիկաները՝ շատ քիչ։
Պատմություն
Առաջին դանակները, որոնք պատրաստված են եղել հատուկ գոյատևման համար (տվյալ դեպքում ջունգլիների պայմաններում) դարձել են այն դանակները, որոնք 1960-ական թվականներին մատակարարվել են Վիետնամում պատերազմող ամերիկյան ռազմաօդային ուժերին։ Այդ դանակների հիմնական խնդիրը վթարային ինքնաթիռի կամ ուղղաթիռի արագ լքումն ապահովելն էր։ Դրա համար այդ դանակներն կռնակի վրա սղոց ունեին, որն ունակ էր կտրել դյուրալյումինի երեսպատումը, և ամուր բռնակ օդաչուի խցիկի ապակիները կոտրելու համար ։ Հատուկ «Ռեմբո։ Առաջին արյունը» կինոնկարի նկարահանման համար զինագործ Ջիմ Լայլը այդ ոճով պատրաստել է մեծ դանակ, որն ուներ բոուիի դանակի նման շեղբ և սարսափազդու ատամիկներ։ Արդյունքում սկսեցին ստեղծվել նմանատիպ բազմաթիվ գոյատևման դանակներ։
Կառուցվածք
Պատյանի վրա կարող են գտնվել գոյատևման հավաքածուի հավելյալ գործիքներ, օրինակ՝ ազդանշանային հայելի, դանակների համար նախատեսված սրոցաքար, փոքր դանակ մանր աշխատանքների համար և այլն։
Գոյություն ունի դանակի սրվածքի երկու տեսակ՝ հարթ և ատամնավոր (սերեյտոր)։ Հարթ կտրող եզրաշերտը հարմար է գրեթե բոլոր իրավիճակներում։ Ստանդարտ շեղբի լրացուցիչ առավելությունն այն է, որ դանակը կարելի է սրել սովորական քարի օգնությամբ, հատկապես, եթե դանակն ունի միակողմանի սրվածք։ Ատամնավոր սրվածքը հարմար չէ ռանդելու կամ միսը կտրատելու համար (ոմանց կարծիքով այն միայն հարմար է միսը ոսկորից առանձնացնելու համար)։ Բացի այդ, ատամնավոր սրվածք ունեցող շեղբը հնարավոր չէ սրել առանց հատուկ գործիքի։
Սերեյտորն ունի առավելություն, որ ավելի երկար է մնում սուր, այդպիսի սրվածքն ավելի արդյունավետ է շերտավոր կամ մանրաթելային կտորները կտրելու համար (ցանց, հաստ պարան, գոտի և այլն)։
Շեղբի ծայրը, որպես դանակի ամենախոցելի տեղը, պետք է ավելի հզոր լինի։
Կռնակի վրա շատ դեպքերում արվում են ատամներ, որոնք թույլ են տալիս ոչ մեծ սղոցվածք անել։
Չափռաստումն, ինչպես նաև ատամների ձևը կարող են նախատեսված լինել ինչպես փայտի, ոսկրի, դյուրալյումինի, այնպես էլ ավելի ամուր նյութի հետ աշխատելու համար։
Դանակների շեղբերը չժանգոտվող պողպատից են և կայուն են կոռոզիայի նկատմամբ և շատ լավ ծառայում են ջրի մեջ։ Թերությունները. սրվածքն անելու ավելի բարդ գործընթաց, ավելի կարճ ժամանակ է մնում սուր և, որպես արդյունք, տեղի է ունենում սայրի ավելի արագ մաշվածություն։ Ածխածնային պողպատից շեղբը ժանգոտվելու է, եթե այն երկար ժամանակ չօգտագործվի և լավ չմաքրվի կամ եթե բացակայում է հատուկ ծածկը, ածխածնային պողպատն ավելի լավ է պահպանում կտրող եզրաշերտը, քան չժանգոտվող պողպատից պատրաստված շեղբերը։ Շեղբի ձևը կախված է աշխարհագրական և կլիմայական պայմաններից, որտեղ պլանավորվում է օգտագործել դանակը, ինչպես նաև օգտոգործողի նախասիրություններից և գոյապայքարի հայեցակարգից, քանի որ հնարավոր չէ պատրաստել գոյատևման դանակ, որն ունակ է բոլոր գործառույթները հավասար լավ կատարել։
Դանակի բռնակը և պատյանը նախընտրելի է, որ լինեն ջրակայուն (կաշին, փայտն ոչ մեծ բացառությամբ կարող են արագ շարքից դուրս գալ), սինթետիկ կտորը մեծ մասամբ շուտ է փչանում տաքացումից (այն կարող է նաև հալեցնել կրակի կայծը), իսկ մետաղական բռնակը հարմար չէ սառնամանիքի ժամանակ։
Ծանոթագրություններ
Կատեգորիա:Դանակներ Կատեգորիա:Սառը զենքեր այբբենական կարգով
1792 թվականի հունիսի 20-ի ցույց
1792 թվականի հունիսի 20-ի ցույց, ժողովրդական ցույց՝ կազմակերպված ժիրոնդիստների կողմից Փարիզում գնդակ խաղալու սրահում տրված երդման երրորդ տարեդարձի օրը։ Ցույցի ընթացքում Փարիզի բնակչությունը բռնի կերպով ներխուժել է Թյուիլրի պալատ։ Ցույցի արդյունքը եղել է հակասությունների սրումը հեղափոխականների ու միապետականների միջև, որն ի վերջո հանգեցրել է օգոստոսի 10-ին թգավորի տապալմանը։
Նախապատմություն
1792 թվականի ապրիլին Օրենսդիր ժողովի՝ Բոհեմիայի ու Հունգարիայի թագավորին պատերազմ հայտարարելուց հետո Փարիզում ձևավորվել է վախի մթնոլորտ, որն ուժեղանում էր բանակի անգործությամբ և ազնվականների՝ գեներալների ու սպաների հանդեպ տածվող կասկածներով։ Այդ իրավիճակում հունիսի 13-ին Լյուդովիկոս XVI-ի կողմից ժիրոդիստ նախարարներ Ժոզեֆ Սերվան դե Ժերբեին, Ժան Մարի Ռոլան դե Լա Պլատերին և Էտիեն Կլավերին պաշտոնից ազատելը, ինչպես նաև այն, որ նա հրաժարվել է վավերացնել Օրենսդիր ժողովի որոշումները վանականների անձեռնմխելիության ու ֆեդերատների հրավիրման մասին, և վերջապես նրա կողմից ֆելյանների նախարարության ստեղծումը կանխագուշակել են բախում հեղափոխության կողմնակիցների ու հակառակորդների միջև ։
Հունիսի 16-ին Ժիլբեր Լաֆայետը նամակ է գրել Օրենսդիր ժողովին՝ մերկացնելով անարխիան, որը, ըստ իր խոսքերը, պաշտպանվում էր յակոբինների կողմից. ...ֆրանսիական սահմանադրությանն սպառնում են նույնքան ներքին խռովարարները, որքան արտաքին թշնամիները։
Միապետական կամ ֆելյանական հեղաշրջման սպառնալիքի պայմաններում ժիրոնդիստները ձգտել են հենվել ժողովրդական շարժման վրա, որը կենտրոնացած էր փարիզյան սեկցիաներում՝ միաժամանակ օգտվելով Փարիզի կոմունայի ղեկավար Ժերոմ Պետիոն դը Վիլնյովի աջակցությունից և հաշվի չառնելով Ռոբեսպիեռի ու դեմոկրատական շարժման մյուս ակտիվ մասնակիցների առարկությունները, որոնք այդ նախաձեռնությունը համարում էին վաղաժամ։
Հունիսի 20-ի դեպքեր
Հասնելով Կրկեսի շենքի մոտ՝ ցուցարարները մտել են շենք, իսկ նախկին մաքսային հավաքորդ Սյուլպիս Յուգանենը կարդացել է հանրագիրը, որում ներկայացվել են դժգոհություններ բանակի անգործությունից և գործադիր իշխանությունից և թագավորից պահանջել կատարել իր պարտականությունները։ Ապա ամբոխը շրջապատել է Թյուիլրին։ Ազգային գվարդիայի գումարտակները, որ պաշտպանում էին պալատը, հետ են քաշվել, իսկ ներքին պահապանները փախել են։ Ժողովուրդը ներխուժել է պալատ և Կլոր պատուհանների դահլիճում բախվել թագավորի հետ, որ շրջապատված էր պալատականներով։ Ըստ Միշել Վովելի՝ «իրեն հատուկ ոչ գործունյա արիությամբ» թագավորը երկու ժամվա ընթացքում անշշունջ տարել է ամբոխի «շարաերթը», համաձայնել է կրել փռյուգիական գլխարկ և խմել ազգի առողջության համար, որպեսզի ընդհատի Լուի Լեժանդրին, որն ասում էր. «Մսյո, դուք դավաճան եք, դուք մշտապես մեզ խաբում եք, դուք մեզ նորից կխաբեք», սակայն հրաժարվել է հետ կանչել իր վետոն և վերականգնել ժիրոնդիստական նախարարների պաշտոնները ՝ որպես հիմք ներկայացնելով օրենքն ու սահմանադրությունը։ Երեկոյան մոտ ժամը վեցին Պետիոնը և մունիցիպալ պաշտոնյաները հասել են նրան, որ ամբոխը հեռացել է պալատից ։
Հետևանքներ
Ժիրոնդիստներն անվճռականության են մատնվել ցույցի անհաջողությունից հետո, և նրանց առաջնորդները տատանվել են հուլիսի սկզբին թագավորական դավաճանության մերկացման և թագավորի հետ հարաբերությունները լավացնելու գայթակղության միջև։ Միևնույն ժամանակ ֆելյանները վարկաբեկվել են Լաֆայետին պատժելուց հրաժարվելու պատճառով։ Իրենց կապելով Լյուդովիկոս XVI-ի հետ, որը ձգտում էր չվանել նրանց, ֆելյանները հանդես են եկել կասկածների, որոնք առաջադրվել է ընդդեմ թագավորի, ինչպես նաև նրան իշխանությունից հեռացնելու առաջարկների դեմ՝ դրանով իսկ իրենց զրկելով ժողովրդի աջակցությունից ։
Լյուդովիկոս XVI-ն շարունակել է հուսալ, որ հասարակական կարծիքը կթեքվի իր կողմը, ինչպես նաև սպասել պրուսական բանակի ժամանելուն։ Սակայն պարզ է եղել, որ հունիսի 20-ի ցույցը կունենա ավելի ուժեղ շարունակություն։ Ժակ Նիկոլա Բիյո Վարենը Յակոբինյան ակումբում կազմել է հաջորդ ապստամբության ծրագիրը՝ թագավորի տապալում, բանակի մաքրում, Ազգային կոնվենտի ընտրություն, թագավորական վետոյի իրավունքի փոխանցում ժողովրդին, ժողովրդի բոլոր թշնամիների արտաքսում և հարկերից ազատում ամենաաղքատներին։ Այդ ծրագիրը գրեթե առանց փոփոխությունների կրկնվել է Ռոբեսպիեռի կազմած ծրագրում և ներկայացվել Օրենսդիր ժողովում։ Մնացել է այն հարցը, թե ինչպես պետք է իրականացվեր այդ ծրագիրը։